Pagsasao a Mamanwa

Ti pagsasao a Mamanwa ket ti pagsasao a Tengnga a Filipino a naisasao kadagiti probinsia ti Agusan del Norte ken Surigao iti Mindanao, Philippines. Daytoy ket addaan iti 5,000 nga agsasao iti 1990, kaaduan kadagitoy ket tattao a Mamanwa.

Ti Mamanwa ket pagsasao a konserbatibo iti gramatika, a mangitaltalinaay iti tallo a waya a deiktiko a panagiduma kadagiti artikulona a kadagiti ayan iti sabali ket mapreserba laeng kadagiti sangkabassit a sasao a Bataniko.Ross, Malcolm (2005). "The Batanic languages in relation to the early history of the Malayo-Polynesian subgroup of Austronesian ." Journal of Austronesian Studies 1/2:1-24.

Sakbay ti isasangpet dagiti agsasao iti Mamanwa idiay tengnga ti Isla ti Samar, adda metten idin ti nasapsapa  grupo dagiti Negrito iti isla(Lobel 2013:92). Segun kenni Lobel (2013), ti Agta ti Samarket immallatiwda iti Waraywaray wenno Akin-amianan a Samarenyo, wenno mabali pay a ti Mamanwa.

Iti pay maipatinayon, ni Francisco Combes, ti Espaniol a prayle, ket nakapaliiw ti kaadda dagiti  Negrito idiay Peninsula ti Zamboanga “iti pirgis ti Misamis” idi 1645,ngem awan met ti naurnong a lingnguistiko a datos (Lobel 2013:93).

 Dagiti nagibasaran 

Lobel, Jason William. 2013. Philippine and North Bornean languages: issues in description, subgrouping, and reconstruction . Ph.D. dissertation. Manoa: University of Hawai'i at Manoa.

Kategoria:Sasao a Tengnga a Filipino
Kategoria:Naisagmak a sasao nga Austronesio